בתי הדין לעבודה - עו"ד מימון פאר
מערכת בתי הדין לעבודה היא ערכאת שפיטה עצמאית אשר מתמחה בתחום דיני העבודה והביטחון הסוציאלי (פנסיה, ביטוחים, ביטוח לאומי וכדומה). בדומה לבית משפט לענייני משפחה, הרכב השופטים בבית הדין לעבודה הוא ייחודי ובעל ניסיון עשיר בתחום העבודה.
משרדינו מתמחה בייצוג עובדים ומעסיקים בבתי הדין לעבודה בפריסה ארצית מהצפון ועד הדרום. לקבלת ייעוץ משפטי ראשוני, ניתן ליצור עימנו קשר ב- 072-2567190 ונשמח לעמוד לרשותך!
בית הדין הארצי לעבודה, צילום: Golf Bravo
על פי הדין הישראלי, מערכת בתי הדין לעבודה מורכבת מ – 2 ערכאות שיפוטיות:
בתי הדין האזוריים לעבודה – קיימים 5 בתי דין אזוריים לעבודה (נצרת, חיפה, תל אביב, ירושלים ובאר שבע) אשר מהווים ערכאת שפיטה ראשונה. באופן כללי, סמכויות השיפוט של בתי הדין האזוריים לעבודה דומות לסמכויות השיפוט של בתי המשפט המחוזיים. הרכב השופטים בבתי הדין האזוריים לעבודה מורכב משופט מקצועי (משפטן מוסמך), נציג עובדים ונציג מעבידים.
בית הדין הארצי לעבודה – בית הדין הארצי לעבודה מהווה ערכאת ערעור על פסקי דין אשר התקבלו בבתי הדין האזוריים. באופן כללי, בית הדין הארצי לעבודה הוא ערכאת השיפוט העליונה בדיני עבודה ולכן לא ניתן לערער על פסקי הדין אשר יתקבלו בו. עם זאת במקרים קיצוניים, ניתן לפנות לבית המשפט הגבוה לצדק (בג"ץ) כנגד פסק דין בלתי סביר מצד הרכב השופטים בבית הדין הארצי לעבודה. הרכב השופטים בבית הדין הארצי לעבודה מורכב מ – 3 שופטים מקצועיים, נציג עובדים ונציג מעבידים.
לסיכום, בתי הדין לעבודה הם הערכאה השיפוטית בסוגיות של דיני עבודה, יחסי עובד-מעביד, זכויות עובדים, זכויות בריאות כלליות ונפגעי עבודה.
משרדינו מנהל הליכים משפטיים ומייצג עובדים ומעסיקים בבתי הדין האזוריים ובבית הדין הארצי כבר יותר מ -15 שנה. לקבלת ייעוץ משפטי ראשוני, ללא כל התחייבות מצידך, ניתן ליצור עימנו קשר ב – 072-2567190.